આપણા વિરોધી લોકો ખૂબ જ સંગઠિત છે અને પોતાના ધ્યેય અંગે સ્પષ્ટ છે. તેમનું એક જ ધ્યેય છે, સામ-દામ-દંડ-ભેદ, કોઈ પણ પ્રકારે જગ-વિખ્યાત ભારતની આધ્યાત્મિકતાનો ખાત્મો અને તેના ફળ સ્વરૂપે હિન્દુઓનું પતન જેથી કરીને આ દેશને ફરી ગુલામ બનાવી શકાય અને પહેલાંની જેમ જ એનું ફરી શોષણ કરી શકાય. અને ધ્યાનમાં રાખજો આપણે ભલે હિંદુ કે જૈન, શિવપંથી કે શક્તિપંથી કે વિષ્ણુપંથીના નામે જુદા જુદા ફાંટાઓમાં વહેચાયેલા હોઈએ, એમના માટે તો આપણે બધાં જ મૂર્તિ-પૂજકો છીએ જે એમના ધર્મ પ્રમાણે અસ્વીકાર્ય છે. એમના ધાર્મિક પુસ્તકોમાં આપણને Satan (એટલે કે શેતાન) સાથે સરખાવવામાં આવ્યા છે. આ વિરોધીઓ કેટલા ‘Organized’ છે એનો હું તમને સ્વાનુભવ કહું છું. મારા નિયમિત વાચકો જાણે જ છે કે હું કેલીફોર્નીયામાં રહું છું. કેલીફોર્નીયા આમ “Progressive/Liberal” રાજ્ય ગણાય છે, એટલે કે અહીના લોકો અમેરિકાના બીજા રાજ્યોની સરખામણીમાં, દાખલા તરીકે ‘બાઈબલ બેલ્ટ’ તરીકે ઓળખાતા રાજ્યોની સરખામણીમાં ઓછા ધાર્મિક છે એમ કહી શકાય. પણ અહીંયે વટાળ પ્રવૃત્તિ ધમધોકાર ચાલે છે કારણકે અહીની ઘણી મોટી immigrant વસ્તી વિદેશથી આવેલી છે. અમારા ઘરે દર ૨-૩ મહીને ‘જેહોવા’સ વિટનેસ’ (Jehova’s Witness) કે જે દુનિયાભરમાં બિન-ખ્રિસ્તી લોકોનું ખ્રિસ્તી ધર્મમાં ધર્માંતરણ કરાવવા માટે કુખ્યાત છે તેઓના સદસ્યો મજાની ટાઈ-સૂટ-બૂટ પહેરીને આવે અને રવિવારે સવારે જ સ્મિત સાથે બારણું ખખડાવે. પ્રેમથી બે ઘડી આડી-અવળી વાતો કરે અને પછી પ્રેમથી મફત ‘બાઈબલ’ની પ્રત પકડાવતા જાય... પાછા કે કે સમય મળે વાંચજો અને અમે પાછા આવશું. અમારી સોસાયટીમાં ઘણાં ભારતીય કુટુંબો રહે છે. એ લોકો આ વાતની બરાબર નોંધ લીધી અને ૬ મહિના પછી કોક નવા ધોળિયા નવલોહિયા યુવાન-યુવતીઓને સાથે લેતા આવ્યા જેઓ અહીંના સ્થાનિક મહાવિદ્યાલયો (University) માં ભારતની ભાષાઓ ભણે છે. આ કોલેજથી આવેલા આ યુવાન-યુવતીઓ, [યુવતીઓએ પંજાબી ડ્રેસ પહેરેલ હતો અને ભાઈઓએ ઝભ્ભો!!] અમારા ઘરે બેલ વગાડીને કહે, “કેમ છો!? આજે રજાનો શું કાર્યક્રમ છે. બાઈબલ વાંચવાનો મોકો મળ્યો કે!!? ”.... લે!!!! હું તો જોઇને- સાંભળીને દંગ રહી ગયો. એક ક્ષણ તો કઈ સૂઝે જ નઈ કે શું જવાબ આપવો. બાજુમાં રહેતા મરાઠી પાડોશીને ત્યાં બેલ મારે તો કે “काय म्हणते भाऊ !!! काय चालले ?!! “